text: [{"text_idx": "#000008", "text": "1, 2. Na cava eso na ka eda dau taroga?"}, {"text_idx": "#000013", "text": "4, 5. Na cava eso na ka bibi o dau taroga? Na cava mo vaqara tiko ga kina na kena isau?"}, {"text_idx": "#000015", "text": "5 Io, ke o \u201cvaqaqara tiko ga,\u201d ena saumi ena iVolatabu nomu vakatataro. (Vosa Vakaibalebale 2:1-5) E sega ni dredre na isaunitaro o na kunea e kea. Ena vakamarautaki iko ena gauna qo na ka o vulica, o rawa ni marautaka tale ga na bula totoka ena gauna se bera mai. Meda veivosakitaka mada e dua na taro e sega tu ni matata vei ira e levu."}, {"text_idx": "#000027", "text": "E kaya na iVolatabu ni o Jiova na Dauveibuli dauloloma ni lomalagi kei vuravura"}, {"text_idx": "#000035", "text": "15 E titobu na ibalebale ni yaca ni Kalou, Jiova. E tiko kina na vakasama ni nona rawa ni cakava kece na Kalou na nona yalayala kei na nona inaki. Sega ni dua na ka e rawa ni tarovi koya. O Jiova duadua ga e rawa ni vakatokai ena yaca ya. *"}, {"text_idx": "#000038", "text": "17 O Jiova ga na Dauveibuli. E kaya na Vakatakila 4:11: \u201cE ganiti kemuni Jiova, na neimami Kalou, me nomuni na lagilagi, na vakarokoroko, kei na kaukaua, ni oni bulia na ka kece, ena nomuni lewa era bula, era buli kina.\u201d Io, na agilosi mai lomalagi, na kalokalo, veimataqali vuata, na ika ni wasawasa kei na cava ga o vakasamataka rawa, qori e bulia kece o Jiova!"}, {"text_idx": "#000042", "text": "19 O rawa vakacava ni veitokani kei na Kalou? E kaya o Jisu: \u201cEna rawata na bula tawamudu, o koya e vulica tiko ga na veika me baleti kemuni na Kalou dina duadua ga, kei Jisu Karisito oni tala mai.\u201d (Joni 17:3) Saga mo kilai rau o Jiova kei Jisu ena nomu vulica tiko ga na veika me baleti rau. O na rawa ni bula tawamudu kina. Eda sa raica oti mai ni \u201cKalou ga na loloma.\u201d (1 Joni 4:16) Ia e levu tale tu na kena idivi. E kaya na iVolatabu ni o Jiova e \u201cdauyalololoma qai dauveinanumi, e berabera ni cudru, qai vuabale ena loloma e dei kei na dina.\u201d (Lako Yani 34:6) E \u2018vinaka qai tu vakarau me veivosoti\u2019 o Jiova. (Same 86:5) E dau vosovoso qai yalodina. (2 Pita 3:9; Vakatakila 15:4) O na vulica e levu tale na itovo totoka i Jiova ni o wilika na iVolatabu."}, {"text_idx": "#000045", "text": "Na levu ni nona lomani keda na Tamada vakalomalagi, e lailai tale nona lomani ira na luvena e dua na tama"}, {"text_idx": "#000050", "text": "24 Na sala vinaka duadua mo kilai Jiova kina, oya mo vulica na iVolatabu. Ena tasereki ena ulutaga e tarava na vuna e duatani duadua kina na iVolatabu."}, {"text_idx": "#000067", "text": "E dau veinanumi qai yalololoma. E daudina qai lewadodonu."}, {"text_idx": "#000069", "text": "O kila vakacava ni kauaitaki iko dina na Kalou?"}]